תקנות התכנון והבניה (תסקירי השפעה על הסביבה)

{{ח:התחלה}}
{{ח:כותרת|תקנות התכנון והבניה (תסקירי השפעה על הסביבה), התשס״ג–2003}}

{{ח:פתיח-התחלה}}
{{ח:תיבה|ק״ת תשס״ג, 800|תקנות התכנון והבניה (תסקירי השפעה על הסביבה)|https://olaw.org.il/takanot/takanot-6246.pdf}}; {{ח:תיבה|תשס״ד, 498|ת״ט|https://olaw.org.il/takanot/takanot-6313.pdf}}; {{ח:תיבה|תשע״א, 884|תיקון|https://olaw.org.il/takanot/takanot-6990.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התכנון והבניה#סעיף 1|סעיפים 1}} {{ח:חיצוני|חוק התכנון והבניה#סעיף 265|ו־265}} {{ח:חיצוני|חוק התכנון והבניה|לחוק התכנון והבניה, התשכ״ה–1965}} (להלן – החוק), ולאחר התייעצות עם המועצה הארצית לתכנון ולבניה, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשס״ד, תשע״א}}
{{ח:ת}} בתקנות אלה –
{{ח:ת|סוג=הגדרה}} ”אזור החדרה“ – כהגדרתו {{ח:חיצוני|חוק המים#סעיף 44ד|בסעיף 44ד(א)(3) לחוק המים, התשי״ט–1959}};
{{ח:ת|סוג=הגדרה}} ”דרך“ – דרך הכלולה בתכנית מיתאר ארצית;
{{ח:ת|סוג=הגדרה}} ”הליך הערכת השפעה על הסביבה“ – הליך כמפורט {{ח:פנימי|סעיף 5|בתקנה 5}};
{{ח:ת|סוג=הגדרה}} ”הנחיות“ – הנחיות להכנת תסקיר השפעה על הסביבה שניתנו לפי {{ח:פנימי|סעיף 7|תקנה 7}};
{{ח:ת|סוג=הגדרה}} ”השפעה על הסביבה“ – השפעות מצטברות של תכנית על הסביבה הכוללות השפעות –
{{ח:תתת|(1)}} ביחס לתכניות קיימות או מופקדות בקרבתה;
{{ח:תתת|(2)}} אזוריות;
{{ח:תתת|(3)}} גאוטכניות של תת־הקרקע;
{{ח:תת}} לענין זה, ”השפעות מצטברות“ – לרבות השפעות חיוביות על הסביבה כתוצאה מביצוע התכנית ובכלל זה שיקום משאבי טבע, הפסקה, הפחתה או צמצום של מפגעים סביבתיים קיימים;
{{ח:ת|סוג=הגדרה}} ”ועדה מחוזית“ – ועדה מחוזית לתכנון ולבניה, שהוקמה לפי {{ח:חיצוני|חוק התכנון והבניה#סעיף 7|סעיף 7 לחוק}} או מוסד תכנון אחר שהוקנו לו סמכויות של ועדה מחוזית;
{{ח:ת|סוג=הגדרה}} ”חוות דעת סביבתית“ – חוות דעת הבוחנת סוגי השפעות של תכנית או היתר על הסביבה לרבות השפעות כאמור על התנאים הייחודיים של הסביבה שבה אמורים להתבצע התכנית או ההיתר ובלבד שהמידע בדבר מכלול השפעות הפעילות המוצעת בתכנית או בהיתר על הסביבה מצוי בידי מוסד התכנון;
{{ח:ת|סוג=הגדרה}} ”חומר מסוכן“ – כהגדרתו {{ח:חיצוני|חוק החומרים המסוכנים|בחוק החומרים המסוכנים, התשנ״ג–1993}};
{{ח:ת|סוג=הגדרה}} ”יועץ סביבתי“ – נציג השר לאיכות הסביבה במוסד התכנון;
{{ח:ת|סוג=הגדרה}} ”מהנדס הועדה“ – כהגדרתו {{ח:חיצוני|חוק התכנון והבניה|בחוק}};
{{ח:ת|סוג=הגדרה}} ”מוסד תכנון“ – בתכנית מיתאר מחוזית ובתכנית מיתאר ארצית – המועצה הארצית; בתכנית בסמכות ועדה מחוזית כמשמעה {{ח:חיצוני|חוק התכנון והבניה#סעיף 61א|בסעיף 61א(א) לחוק}} – הועדה המחוזית; בתכנית בסמכות ועדה מקומית כמשמעה {{ח:חיצוני|חוק התכנון והבניה#סעיף 61א|בסעיף 61א(א) לחוק}} – הועדה המקומית;
{{ח:ת|סוג=הגדרה}} ”מועצה ארצית“ – המועצה הארצית לתכנון ולבניה שהוקמה לפי {{ח:חיצוני|חוק התכנון והבניה#סעיף 2|סעיף 2 לחוק}};
{{ח:ת|סוג=הגדרה}} ”מיתקן פוטו–וולטאי“ – מערכת לייצור חשמל הממירה ישירות אנרגיה סולרית לאנרגיה חשמלית;
{{ח:ת|סוג=הגדרה}} ”מפגע סביבתי“ – זיהום אוויר, רעש וריח, זיהום מים, זיהום מי ים, זיהום על ידי פסולת, זיהום על ידי חומרים מסוכנים, זיהום על ידי קרינה והכל כהגדרתם {{ח:חיצוני|חוק למניעת מפגעים סביבתיים (תביעות אזרחיות)|בחוק למניעת מפגעים סביבתיים (תביעות אזרחיות), התשנ״ב–1992}};
{{ח:ת|סוג=הגדרה}} ”מתכנן מחוז“ – כמשמעו {{ח:חיצוני|חוק התכנון והבניה#סעיף 8|בסעיף 8 לחוק}};
{{ח:ת|סוג=הגדרה}} ”עורך תסקיר“ – מי שהוא בעל ידע וניסיון בהערכת השפעות סביבתיות, ועורך את התסקיר בעצמו או בסיוע יועצים נוספים;
{{ח:ת|סוג=הגדרה}} ”קו חשמל של מתח עליון“ – קו המוליך חשמל במתח נקוב של 110 עד 180 קילווט וכולל עמודים ותיילים;
{{ח:ת|סוג=הגדרה}} ”קו חשמל של מתח על־עליון“ – קו המוליך חשמל במתח נקוב של כ־400 קילווט וכולל עמודים ותיילים;
{{ח:ת|סוג=הגדרה}} ”תכנית מקומית“ – תכנית הכוללת הוראות של תכנית מיתאר מקומית או של תכנית מפורטת;
{{ח:ת|סוג=הגדרה}} ”תסקיר השפעה על הסביבה“ או ”תסקיר“ – כהגדרתם {{ח:חיצוני|חוק התכנון והבניה|בחוק}}.

{{ח:סעיף|2|חובת הגשת תסקיר|תיקון: תשע״א}}
{{ח:ת}} על מגיש תכנית מהסוגים המפורטים להלן, להגיש תסקיר השפעה על הסביבה למוסד התכנון;
{{ח:תת|(1)}} תכנית מקומית, תכנית מיתאר מחוזית חלקית בעבור שטח מוגדר או תכנית מיתאר ארצית חלקית בעבור שטח מוגדר, שכל אחת מהן עוסקת באחד או יותר מנושאים אלה: תחנת כוח, למעט מיתקן פוטו–וולטאי ששטחו אינו עולה על 750 דונם, שדה תעופה, נמל, מעגנה, בית זיקוק, אתר לטיפול או לסילוק פסולת מסוכנת, ייבוש שטחים בים או בימה;
{{ח:תת|(2)}} תכנית, שלדעת מוסד התכנון, יש בביצועה כדי לגרום להשפעה ניכרת על הסביבה והעוסקת באחד או יותר מהנושאים שלהלן, או חלה באחד מהאזורים שלהלן או בחלק מהאזור:
{{ח:תתת|(א)}} אזורי תעשיה שבתחומם מותרת פעילות העלולה לזהם את הסביבה, קו חשמל של מתח על או מתח על־עליון, מרכזי תחבורה יבשתיים עתירי פעילות, מקומות לאסיפות המוניות, מרכזי ייצור, אחסון או שינוע של חומרים מזהמים או מסוכנים, אתרי כריה או חציבה;
{{ח:תתת|(ב)}} אזור בעל רגישות סביבתית גבוהה בשל משאבי טבע או נוף, לרבות חוף, ים, ימה, נחל ואזור החדרה;
{{ח:תתת|(ג)}} אזור החשוף למפגעים סביבתיים העלולים לסכל את ביצועה של התכנית או להשפיע השפעה ניכרת על פעילות המוצעת בה;
{{ח:תת|(3)}} תכנית אשר לדעת מוסד תכנון, יש בביצועה השפעה ניכרת על הסביבה, ואולם לא יחליט מוסד תכנון אם יש בביצועה של תכנית השפעה ניכרת על הסביבה אלא לאחר ששמע את עמדת היועץ הסביבתי בענין או שחלפו 21 ימים מהמועד שביקש מוסד התכנון מהיועץ הסביבתי לחוות את דעתו בענין, לפי המוקדם מביניהם.

{{ח:סעיף|3|פטור מחובת הגשת תסקיר}}
{{ח:תת|(א)}} על אף האמור {{ח:פנימי|סעיף 2|בתקנה 2}}, תכנית שהוכנה בהתאם לתכנית שכוחה יפה ממנה, לפי סולם העדיפויות הקבוע {{ח:חיצוני|חוק התכנון והבניה#פרק ג סימן ח|בסימן ח׳ בפרק ג׳ לחוק}} (להלן – תכנית עליונה), ובתכנית העליונה קיימות הוראות לענין החובה לערוך תסקיר או פטור מחובת תסקיר, יחולו אותן הוראות לגבי התכניות הנערכות מכוחה.
{{ח:תת|(ב)}} על אף האמור {{ח:פנימי|סעיף 2|בתקנה 2}}, רשאי מוסד תכנון לפטור מחובת עריכת תסקיר, כולו או חלקו –
{{ח:תתת|(1)}} לגבי תכנית מקומית שהוכנה בהתאם לתכנית עליונה או תכנית המשנה תכנית קודמת, ולתכנית העליונה או הקודמת לה נערך תסקיר אשר בחן את ההשפעות הסביבתיות הנוגעות לענין;
{{ח:תתת|(2)}} לגבי תכנית שאופייה, מהותה או רמת הפירוט שבה, אינם מתאימים לביצוע הליך הערכת השפעה על הסביבה, ולא ניתן ליתן היתר בניה או הרשאה מכוחה, ובלבד שתצוין בתכנית חובה לערוך תסקיר לפי תקנות אלה או להשלימו, כתנאי להפקדתה של תכנית מאוחרת, שתיערך על פיה ואשר מכוחה ניתן היתר הבניה או ההרשאה.

{{ח:סעיף|4|חובת התייעצות עם היועץ הסביבתי}}
{{ח:ת}} לא יחליט מוסד תכנון אם יש בביצועה של תכנית כאמור {{ח:פנימי|סעיף 2|בתקנה 2(2)}}, כדי לגרום להשפעה ניכרת על הסביבה או אם ניתן לפטור תכנית מחובת עריכתו של תסקיר לפי {{ח:פנימי|סעיף 3|תקנה 3(ב)}} אלא לאחר ששמע את עמדת היועץ הסביבתי בענין או שחלפו 21 ימים מהמועד שביקש מוסד התכנון מהיועץ הסביבתי לחוות את דעתו בענין, לפי המוקדם מביניהם.

{{ח:סעיף|5|הליך הערכת השפעה על הסביבה}}
{{ח:ת}} אלה שלבי הליך הערכת ההשפעה על הסביבה:
{{ח:תת|(1)}} החלטה בדבר הכנת תסקיר ודרישה להכנת הצעת הנחיות בידי מוסד התכנון;
{{ח:תת|(2)}} הכנת הצעת הנחיות – בידי היועץ הסביבתי או לפי {{ח:פנימי|סעיף 7|תקנה 7}};
{{ח:תת|(3)}} מתן הנחיות – בידי מוסד התכנון;
{{ח:תת|(4)}} עריכת התסקיר והגשתו – בידי מגיש התכנית;
{{ח:תת|(5)}} בדיקת התסקיר ומתן חוות דעת לגביו – בידי היועץ הסביבתי;
{{ח:תת|(6)}} דיון בתסקיר כחלק מהדיון בתכנית והחלטה לגביהם ולגבי חוות הדעת בידי מוסד התכנון.

{{ח:סעיף|6|מועד הגשת התסקיר}}
{{ח:תת|(א)}} הוגשה למוסד תכנון תכנית שחובה לערוך לגביה תסקיר בהתאם {{ח:פנימי|סעיף 2|לתקנה 2}}, ומוסד התכנון לא דחה אותה, לא יחליט מוסד התכנון על הפקדת התכנית בטרם נערך לגביה הליך הערכת השפעה על הסביבה; לענין תקנת משנה זאת, יראו העברת תכנית מיתאר ארצית להערות הועדות המחוזיות, לפי {{ח:חיצוני|חוק התכנון והבניה#סעיף 52|סעיף 52 לחוק}}, כהפקדתה של התכנית.
{{ח:תת|(ב)}} על אף האמור בתקנת משנה (א) –
{{ח:תתת|(1)}} רשאי מוסד התכנון להחליט, מטעמים חריגים ומיוחדים שיירשמו, כי תכנית שחובה לערוך לגביה תסקיר לפי {{ח:פנימי|סעיף 2|תקנה 2(2) או (3)}}, תופקד עוד בטרם נערך לה התסקיר ובלבד שמוסד התכנון שוכנע, לאחר שהתייעץ עם היועץ הסביבתי, כי מצוי בידיו מידע מספיק בדבר ההשפעה על הסביבה של התכנית כנדרש להפקדתה, ושלא יינתן אישור לתכנית, בטרם נערך התסקיר והושלמו השלבים המפורטים {{ח:פנימי|סעיף 5|בתקנה 5}};
{{ח:תתת|(2)}} תסקיר שחובה לערכו לפי הוראות שבתכנית עליונה כאמור {{ח:פנימי|סעיף 3|בתקנה 3(א)}}, ייערך במועד שצוין באותן הוראות.
{{ח:תת|(ג)}} לא דרש מוסד התכנון ממגיש התכנית לערוך ולהגיש תסקיר עובר להפקדתה של התכנית או שמגיש התכנית היה פטור מחובת עריכת תסקיר לפי {{ח:פנימי|סעיף 3|תקנה 3}}, רשאי הוא לדרוש ממגיש התכנית לערוך ולהגיש תסקיר, בכל שלב משלבי הטיפול בתכנית עד לאישורה, אם הובאו לפניו נתונים חדשים המחייבים זאת ובלבד שלמגיש התכנית ניתנה הזדמנות להשמיע את טענותיו בטרם יחליט מוסד התכנון בענין.
{{ח:תת|(ד)}} רשאי מוסד התכנון, אם מצא כי יש צורך בכך, להורות כי התסקיר ייערך ויוגש בשני חלקים, בהתאם להנחיותיו, באופן שבחלק הראשון תיבחן החלופה העדיפה מבחינה סביבתית, והחלק השני ייערך ויוגש לאחר החלטת מוסד התכנון בדבר החלופה העדיפה; החלק השני יכול שייערך ויוגש באותה תכנית או בתכנית מאוחרת שמכוחה ניתן ליתן היתר בניה כקבוע {{ח:פנימי|סעיף 3|בתקנה 3(ב)(2)}}.

{{ח:סעיף|7|הנחיות להכנת התסקיר}}
{{ח:תת|(א)}} מוסד תכנון יורה ליועץ הסביבתי להכין הצעת הנחיות לגבי תכנית שחובה לערוך לגביה תסקיר לפי {{ח:פנימי|סעיף 2|תקנה 2}} וימציא לו העתק ממסמכי התכנית; העתק מפניית מוסד התכנון ליועץ הסביבתי יישלח למגיש התכנית.
{{ח:תת|(ב)}} ההנחיות יינתנו בהתאם לסוג התכנית, רמתה, היקפה ופירוטה ובהן יצוין היקף התסקיר הנדרש ומידת פירוטו.
{{ח:תת|(ג)}} היועץ הסביבתי יגיש למוסד התכנון הצעת הנחיות בתוך ארבעים וחמישה ימים מיום שהומצאה לו התכנית; לא הגיש היועץ הסביבתי את הצעת הנחיותיו במועד רשאי מהנדס הועדה, מתכנן המחוז, או מנהל מינהל התכנון במשרד הפנים, לפי הענין, להגיש למוסד התכנון הצעת הנחיות מטעמו לאחר שהתייעץ עם גורם מקצועי כפי שימצא לנכון, וזאת בתוך ארבעים וחמישה ימים נוספים.
{{ח:תת|(ד)}} מוסד התכנון ידון בהצעת הנחיות שהכין היועץ הסביבתי, מהנדס הועדה, מתכנן המחוז, או מנהל מינהל התכנון, לפי הענין, ויחליט לאשרן, עם או בלי שינויים או לדחותן וזאת בתוך עשרים ימים מיום שהומצאה לו ההצעה ובלבד שלדיון בהנחיות יוזמנו גם נציג הועדה המקומית שבמרחבה חלה התכנית, היועץ הסביבתי ומגיש התכנית ותינתן להם ההזדמנות להשמיע את עמדתם ביחס להנחיות המוצעות.
{{ח:תת|(ה)}} מוסד התכנון יציין בהנחיות למגיש התכנית, מועד להגשת התסקיר שלא יעלה על שלוש שנים ממועד אישור ההנחיות וזאת בהתחשב בסוג התכנית, רמתה, היקפה ופרוטה.
{{ח:תת|(ו)}} מוסד התכנון ישלח העתק מההנחיות, כפי שהוא אישר אותן, למגיש התכנית וליועץ הסביבתי.

{{ח:סעיף|8|תוכן התסקיר}}
{{ח:תת|(א)}} מגיש תכנית, שקיבל הנחיות, יכין את התסקיר באופן מפורט ובקפידה בהתאם להנחיות.
{{ח:תת|(ב)}} תסקיר יכלול מידע מקצועי מלא ומדויק, וכן את הממצאים הנובעים ממנו, בענינים המפורטים להלן, כולם או חלקם בהתאם לסוג התכנית, רמתה, היקפה ופירוטה:
{{ח:תתת|(1)}} תיאור הסביבה שאליה מתייחסת התכנית כפי שזו הוגדרה בהנחיות; לענין זה, ”סביבה“ – לרבות החי והצומח שבה והנוף באזור, אשר לדעת היועץ הסביבתי עלולים להיות מושפעים, בעתיד הקרוב או הרחוק, מביצוע התכנית;
{{ח:תתת|(2)}} בחינת היתרונות וחסרונות של התכנית המוצעת ביחס לסביבה, וכן, אם נדרש בהנחיות, התייחסות להשלכות הסביבתיות של חלופות אחרות למיקום המוצע בתכנית, החלופה שלא לבצע את המוצע בתכנית או חלופות טכנולוגיות למוצע בתכנית וענינים נוספים הנוגעים למיקום התכנית, להיקפה ולאופייה, הכל לפי הענין;
{{ח:תתת|(3)}} תיאור הפעילות הנובעת מביצוע התכנית, אשר יתייחס לשלבי הבניה וההקמה, תקופת הפעילות וסיומה, לרבות בענינים אלה:
{{ח:תתתת|(א)}} שימושי הקרקע המוצעים בתחום התכנית;
{{ח:תתתת|(ב)}} משאבי הטבע כגון קרקע, מים ואנרגיה, שינוצלו לביצוע התכנית;
{{ח:תתתת|(ג)}} תשתיות שיידרשו לצורך ביצוע התכנית כגון תחבורה, אספקת מים ואנרגיה, מיתקני קליטה וטיפול בשפכים ובפסולת;
{{ח:תתת|(4)}} פירוט והערכה של מכלול ההשפעות הצפויות על הסביבה ושל הסביבה על תחום התכנית, כתוצאה מביצוע התכנית, לרבות מהתשתיות הדרושות לביצועה;
{{ח:תתת|(5)}} ממצאי התסקיר והצעות לאמצעים למניעת השפעות שליליות על הסביבה, שיש לכלול בהוראות התכנית; לענין זה, ”אמצעים למניעת השפעות שליליות על הסביבה“ – אמצעים למניעת השפעות בלתי הדירות ומפגעים או הפחתתם, חיסכון בניצול משאבי טבע, אמצעי ניטור או מעקב או אמצעים אחרים שענינם הגנה על הסביבה.

{{ח:סעיף|9|הגשת תסקיר}}
{{ח:תת|(א)}} מגיש תכנית, שהכין תסקיר בהתאם {{ח:פנימי|סעיף 8|לתקנה 8}}, יגישו למוסד התכנון, לועדה המקומית שבמרחבה חלה התכנית וליועץ הסביבתי בכמה עותקים כמצוין בהנחיות.
{{ח:תת|(ב)}} מגיש התכנית יגיש את התסקיר למוסד התכנון עד המועד המצוין בהנחיות; מוסד התכנון רשאי להאריך את המועד להגשת התסקיר, לבקשת מגיש התכנית ובלבד שהבקשה נומקה בכתב; אולם אם חלפו שלוש שנים ממועד אישור ההנחיות לא יאריך מוסד התכנון את המועד להגשת התסקיר טרם נועץ ביועץ הסביבתי.

{{ח:סעיף|10|בדיקת התאמת התסקיר להנחיות}}
{{ח:תת|(א)}} יועץ סביבתי שהוגש לו תסקיר לפי {{ח:פנימי|סעיף 9|תקנה 9(א)}}, יודיע למגיש התכנית ולמוסד התכנון, בתוך שלושים ימים מקבלת התסקיר, אחת מאלה:
{{ח:תתת|(1)}} התסקיר שהוגש עונה על ההנחיות והאמור בו ייבדק לפיהן;
{{ח:תתת|(2)}} התסקיר שהוגש אינו עונה על כל ההנחיות או שיש צורך בתיקונים והשלמות, שיפורטו בגוף ההודעה;
{{ח:תתת|(3)}} התסקיר שהוגש לקוי באופן המחייב הכנת תסקיר חדש והגשתו, בשל אחת או יותר מסיבות אלה:
{{ח:תתתת|(א)}} העדר מידע מהותי;
{{ח:תתתת|(ב)}} הצגת מידע מטעה;
{{ח:תתתת|(ג)}} הסקת מסקנות שאינן נובעות מהמידע הכלול בתסקיר או בממצאיו.
{{ח:תת|(ב)}} מגיש תכנית שקיבל הודעת יועץ סביבתי כאמור בתקנת משנה (א)(2) או (3), יגיש השלמות לתסקיר או תסקיר חדש, לפי הענין, לגופים המנויים {{ח:פנימי|סעיף 9|בתקנה 9(א)}} ויחולו הוראות תקנת משנה (א) כאילו הוגש תסקיר.
{{ח:תת|(ג)}} חלק מגיש תכנית על הודעתו של היועץ הסביבתי, כולה או חלקה, רשאי הוא לבקש דיון בענין לפני מוסד התכנון בתוך שלושים ימים מקבלת ההודעה והחלטת מוסד התכנון תהיה סופית; מוסד התכנון לא יחליט בבקשה כאמור בטרם ניתנה ליועץ הסביבתי הזדמנות להגיב לבקשה בתוך שלושים ימים מקבלתה.

{{ח:סעיף|11|חוות דעת היועץ הסביבתי}}
{{ח:תת|(א)}} החליט היועץ הסביבתי כאמור {{ח:פנימי|סעיף 10|בתקנה 10(א)(1)}} או שקבע מוסד התכנון שדן בבקשה לפי {{ח:פנימי|סעיף 10|תקנה 10(ג)}}, כי התסקיר שהוגש עונה על כל ההנחיות, יבדוק היועץ הסביבתי את התסקיר וימסור את חוות דעתו והמלצותיו למוסד התכנון ולמגיש התכנית.
{{ח:תת|(ב)}} חוות דעת היועץ הסביבתי תתייחס לענינים שנכללו בתסקיר, בהתאם לחלקי התסקיר ולנושאים המפורטים {{ח:פנימי|סעיף 8|בתקנה 8(ב)}}.
{{ח:תת|(ג)}} היועץ הסביבתי יגיש את חוות דעתו למוסד התכנון בתוך שישים ימים מהיום שבו הודיע למגיש התכנית כי התסקיר עונה על ההנחיות כאמור {{ח:פנימי|סעיף 10|בתקנה 10(א)(1)}} או מהיום שבו הודיע מוסד התכנון ליועץ הסביבתי כי החליט לפי {{ח:פנימי|סעיף 10|תקנה 10(ג)}} כי התסקיר עונה על ההנחיות, הכל לפי הענין.

{{ח:סעיף|12|דיון מוסד תכנון בתסקיר}}
{{ח:תת|(א)}} לא הגיש היועץ הסביבתי את חוות דעתו בתוך תשעים ימים מיום שהוגש לו תסקיר העונה על כל ההנחיות ולא האריך מוסד התכנון את המועד למתן חוות הדעת, רשאי מוסד התכנון לדון בתכנית או בתסקיר בלא חוות דעת היועץ הסביבתי.
{{ח:תת|(ב)}} ועדה מחוזית, הדנה בתכנית שבסמכותה כהגדרתה {{ח:חיצוני|חוק התכנון והבניה#סעיף 61א|בסעיף 61א(א) לחוק}}, לא תדון בתסקיר או בחוות דעת היועץ הסביבתי בטרם קיבלה את חוות דעתה של הועדה המקומית שבמרחבה התכנית, בנוגע לתסקיר ולחוות הדעת או שחלפו שלושים ימים מפנייתה לועדה, הכל לפי המוקדם.
{{ח:תת|(ג)}} מוסד תכנון שהוגשו לו תסקיר כאמור {{ח:פנימי|סעיף 9|בתקנה 9}} וחוות דעת היועץ הסביבתי לגביו כאמור {{ח:פנימי|סעיף 11|בתקנה 11}} או שחלף המועד להגשת חוות הדעת כאמור בתקנת משנה (א), ידון בתסקיר ובחוות הדעת כחלק מהדיון בתכנית; החליט מוסד התכנון להפקיד את התכנית או להפקידה בתנאים, יחליט גם אילו הוראות למניעת השפעות שליליות על הסביבה ייכללו בהוראות התכנית, ככל שימצא צורך בכך; נערך התסקיר לאחר הפקדת התכנית לפי {{ח:פנימי|סעיף 6|תקנה 6(ב)(1) או (ג)}}, יחליט גם אילו הוראות למניעת השפעות שליליות על הסביבה ייכללו בהוראות התכנית כתנאי לאישורה, ככל שימצא צורך בכך.
{{ח:תת|(ד)}} ההנחיות, התסקיר, חוות דעתו של היועץ הסביבתי והחלטתו של מוסד התכנון בענין יהוו מסמכי רקע לתכנית ויהיו פתוחים לעיון הציבור מעת הפקדת התכנית, ובתכנית מיתאר ארצית – עם העברתה לקבלת הערות הועדות המחוזיות; תסקיר שנערך בשלב מאוחר יותר, בהתאם {{ח:פנימי|סעיף 6|לתקנה 6(ב)(1) או (ג)}} – לאחר שהתסקיר נדון במוסד התכנון.

{{ח:סעיף|13|תסקיר על ידי מוסד תכנון אחר}}
{{ח:תת|(א)}} הכינה הועדה המחוזית תכנית מיתאר מחוזית, עם הוראות של תכנית מפורטת והתכנית היא מסוג התכניות המנויות {{ח:פנימי|סעיף 2|בתקנה 2}}, רשאית הועדה המחוזית לערוך לה תסקיר.
{{ח:תת|(ב)}} ערכה הועדה המחוזית תסקיר לפי תקנת משנה (א), יחולו על התסקיר הוראות תקנות אלה בשינויים המחויבים.
{{ח:תת|(ג)}} נערך תסקיר לפי דרישת הועדה המחוזית בהתאם לתקנה זו, רשאית המועצה הארצית –
{{ח:תתת|(1)}} לאמץ את ההנחיות לתסקיר ואת התסקיר ומסקנותיו, כולם או חלקם;
{{ח:תתת|(2)}} לדחות ההנחיות לתסקיר ואת התסקיר וליתן הנחיות חדשות או לדרוש תסקיר חדש במקומם;
{{ח:תתת|(3)}} לדרוש השלמות להנחיות או לתסקיר או לקבוע כי התכנית אינה טעונה תסקיר;
{{ח:תת}} נערך תסקיר חדש או הושלם התסקיר כאמור, תדון בו המועצה הארצית לפי {{ח:פנימי|סעיף 12|תקנה 12}}.

{{ח:סעיף|14|אחריות מגיש התסקיר}}
{{ח:תת|(א)}} התסקיר ייערך בידי עורך תסקיר מטעם מגיש התכנית.
{{ח:תת|(ב)}} עורך תסקיר אחראי להכנת התסקיר ולתוכנו, לרבות נתונים המופיעים בו ולהגשתו; נערכו חלקים מהתסקיר בסיוע יועצים נוספים, יצוין הדבר בתסקיר.
{{ח:תת|(ג)}} עורך תסקיר יצרף לתסקיר תצהיר שלו לפי {{ח:פנימי|תוספת טופס 1|טופס 1 שבתוספת}}, המאשר כי לפי מיטב ידיעתו המקצועית נתוני התסקיר שהגיש, מסקנותיו והמלצותיו נכונים ותואמים להנחיות וכן יצרף תצהיר לפי {{ח:פנימי|תוספת טופס 2|טופס 2 שבתוספת}}, מאת כל יועץ שסייע בהכנת התסקיר, המפרט את מומחיותו והכשרתו והמאשר כי הנאמר בתסקיר משקף את חוות דעתו המקצועית.
{{ח:תת|(ד)}} עורך תסקיר כמשמעו בתקנה זו ימציא עם התסקיר ראיות המוכיחות כי מתקיימים בו התנאים הקבועים בתקנות לפי {{ח:חיצוני|חוק התכנון והבניה#סעיף 83ב|סעיף 83ב לחוק}}.

{{ח:סעיף|15|חוות דעת סביבתית, שמירת דינים וסמכויות}}
{{ח:ת}} הוראות תקנות אלה אינן גורעות –
{{ח:תת|(1)}} מסמכותו של מוסד תכנון לדרוש הגשתה של חוות דעת סביבתית, בכל שלב משלבי הדיון בתכנית, כדי שתסייע לו בבחינה הסביבתית של התכנית, כשלא נדרש לתכנית תסקיר השפעה על הסביבה לפי תקנות אלה, ובלבד שנתן למגיש התכנית הזדמנות להשמיע את עמדתו בענין, בטרם דרש את חוות הדעת האמורה; על חוות הדעת הסביבתית האמורה לא יחולו הוראות תקנות אלה;
{{ח:תת|(2)}} מסמכותה של ועדה מקומית לדרוש עריכתה של חוות דעת סביבתית כתנאי למתן היתר בניה, לפי הוראות {{ח:חיצוני|תקנות התכנון והבניה (בקשה להיתר, תנאיו ואגרות)#סעיף 16|תקנה 16 לתקנות התכנון והבניה (בקשה להיתר, תנאיו ואגרות), התש״ל–1970}}; לענין פסקה זו, ”ועדה מקומית“ – כהגדרתה {{ח:חיצוני|תקנות התכנון והבניה (בקשה להיתר, תנאיו ואגרות)|בתקנות האמורות}}.

{{ח:סעיף|16|תסקיר לתכנית דרך ולתכנית לתשתית לאומית}}
{{ח:תת|(א)}} על תכנית דרך, לפי {{ח:חיצוני|חוק התכנון והבניה#פרק ג סימן ו1|סימן ו׳1 בפרק ג׳ לחוק}}, יחולו בשינויים המחויבים, {{ח:פנימי|סעיף 1|תקנות 1}}, {{ח:פנימי|סעיף 8|8}}, {{ח:פנימי|סעיף 14|14}} {{ח:פנימי|סעיף 15|ו־15}} בלבד.
{{ח:תת|(ב)}} על תכנית לתשתית לאומית, לפי {{ח:חיצוני|חוק התכנון והבניה#פרק ג סימן ה2|סימן ה׳2 בפרק ג׳ לחוק}}, יחולו בשינויים המחויבים, {{ח:פנימי|סעיף 1|הגדרות ”מפגע סביבתי“ ו”עורך תסקיר“ בתקנה 1}} {{ח:פנימי|סעיף 8|ותקנות 8}} {{ח:פנימי|סעיף 14|ו־14}} בלבד.

{{ח:סעיף|17|ביטול}}
{{ח:ת}} תקנות התכנון והבניה (תסקיר השפעה על הסביבה), התשמ״ב–1982 (להלן – התקנות הישנות) – בטלות.

{{ח:סעיף|18|תחילה}}
{{ח:ת}} תחילתן של תקנות אלה, למעט {{ח:פנימי|סעיף 14|תקנה 14(ד)}}, שלושה חודשים מיום פרסומן, ותחילתה של {{ח:פנימי|סעיף 14|תקנה 14(ד)}} ביום תחילתן של תקנות לפי {{ח:חיצוני|חוק התכנון והבניה#סעיף 83ב|סעיף 83ב לחוק}}.

{{ח:סעיף|19|הוראות מעבר}}
{{ח:תת|(א)}} תקנות אלה לא יחולו על תכנית שהוחלט להפקידה ערב תחילתן של התקנות ויחולו עליה התקנות הישנות, ואולם רשאי מוסד התכנון להחליט שיחולו על תכנית כאמור הוראות תקנות אלה מטעמי ייעול או קיצור ההליכים אם שוכנעה כי אין בכך כדי לפגוע במגיש התכנית.
{{ח:תת|(ב)}} הנחיות להכנת תסקיר השפעה על הסביבה שניתנו לפני תחילתן של תקנות אלה על פי הוראות התקנות הישנות, יעמדו בתוקפן וניתן יהיה להגיש תסקיר לפיהן בהתאם לתקנות הישנות במשך שלוש שנים מיום תחילתן של תקנות אלה.

{{ח:קטע2|תוספת|תוספת}}

{{ח:סעיף*|עוגן=תוספת טופס 1}}
{{ח:ת}} '''טופס 1:''' תצהיר עורך התסקיר {{ח:הערה|({{ח:פנימי|סעיף 14|תקנה 14(ג)}})}}

{{ח:סעיף*|עוגן=תוספת טופס 2}}
{{ח:ת}} '''טופס 2:''' תצהיר יועץ לעורך התסקיר {{ח:הערה|({{ח:פנימי|סעיף 14|תקנה 14(ג)}})}}

{{ח:חתימות|ד׳ בסיון התשס״ג (4 ביוני 2003)}}
* '''אברהם פורז'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]